**YHDISTYKSEN SÄÄNNÖT (luonnos Hannu Raittinen)**

Nimi:        Suomen luonnonsuojeluliitto Nokia Ylöjärvi ry

Kotipaikka:         Nokia

Osoite:        Lepistö Timo Petteri Aaroninkatu 14

            37130 Nokia

Rekisterinumero:     136.265

Merkitty rekisteriin:     18.11.1982

Jäljennös annettu:    05.08.2014

**1§ Nimi ja kotipaikka**

Yhdistyksen nimi on Suomen luonnonsuojeluliitto Nokia Ylöjärvi ry. Yhdistyksen kotipaikka ja toiminta-alue käsittää Nokian ja Ylöjärven kaupungit.

Yhdistys liittyy Suomen luonnonsuojeluliiton sen Suomen luonnonsuojeluliiton Pirkanmaan luonnonsuojelupiiri ry:n –nimisen piirijärjestön kautta.

**2§ Tarkoitus ja toimintamuodot**

Yhdistyksen tarkoituksena on edistää luonnon- ja ympäristönsuojelua toiminta-alueellaan.

Yhdistyksen toimintamuodot ovat:

* edistää vapaaehtoista luonnon- ja ympäristönsuojelutyötä toiminta-alueellaan
* seurata paikallisia ympäristömuutoksia
* antaa lausuntoja toimialaansa liittyvissä asioissa ja tehdä aloitteita sekä esityksiä viranomaisille ja yhteisöille
* valistaa, tiedottaa ja kouluttaa luonto- ja ympäristöasioissa järjestämällä kokouksia, esitelmätilaisuuksia, kursseja ja julkaisemalla alaa käsittelevää yleisövalistusta tiedotusvälineissä
* elvyttää luonnonharrastusta ja –tietämystä järjestämällä retkiä ja leirejä luontoon
* edistää luontoon kohdistuvaa tutkimusta

**3§ Varainhankinta**

Toimintansa tukemiseksi yhdistys on oikeutettu hankkimaan varoja jäsenmaksuin, keräyksin ja apurahoina, ottaa vastaan lahjoituksia ja testamentteja, hankkia ja omistaa toimintaansa varten tarpeellista irtainta ja kiinteää omaisuutta sekä asianmukaisen luvan saatuaan järjestää rahankeräyksiä ja arpajaisia. Yhdistys voi myös harjoittaa sellaista taloudellista toimintaa, joka muutoin välittömästi liittyy sen tarkoituksen toteuttamiseen tai jota on pidettävä taloudellisesti vähäarvoisena.

**4§ Jäsenyys**

Yhdistyksen äänivaltaisia jäseniä ovat varsinaiset jäsenet ja perhejäsenet.

Yhdistyksen varsinaiseksi jäseneksi voi päästä jokainen henkilö maksamalla vuotuisen jäsenmaksun jonka suuruuden yhdistyksen syyskokous määrää.

Yhdistyksen perhejäseneksi voi päästä samassa taloudessa asuva varsinaisen jäsenen perheenjäsen maksamalla vuotuisen perhejäsenmaksun, jonka yhdistyksen syyskokous määrää. Perheenjäsenellä on samat oikeudet ja velvollisuudet kuin varsinaisella jäsenellä. Jäsenmaksu voi olla erisuuruinen varsinaisille jäsenille ja perhejäsenille.

Yhdistyksen kannatusjäseneksi voi päästä oikeuskelpoinen yhteisö ja säätiö, joka kannattaa yhdistyksen tarkoitusperiä, maksamalla vuotuisen kannatusjäsenmaksun jonka yhdistyksen syyskokous määrää.

**5§ Yhdistyksestä eroaminen**

Jos jäsen tahtoo erota yhdistyksestä, on hänen siitä ilmoitettava kirjallisesti hallitukselle tai sen puheenjohtajalle tai ilmoitettava eroamisestaan yhdistyksen kokouksen pöytäkirjaan, mutta hän on velvollinen maksamaan jäsenmaksun koko kuluvalta toimintavuodelta. Jäsenmaksun laiminlyömisen johdosta jäsen katsotaan eronneeksi, ellei hän ole maksanut jäsenmaksua toimintavuoden joulukuun ensimmäiseen päivään mennessä.

**6§ Yhdistyksen hallitus**

Yhdistyksen asioita hoitaa syyskokouksessa valittu hallitus. Yhdistyksen hallitukseen kuuluu syyskokouksessa valittu puheenjohtaja ja vähintään 6 ja enintään 10 varsinaista ja 4 varajäsentä. Hallitus valitsee keskuudestaan vuosittain varapuheenjohtajan. Puheenjohtaja ja varapuheenjohtaja ovat eri kunnista. Hallitus on päätösvaltainen kun puheenjohtaja tai varapuheenjohtaja sekä vähintään puolet hallituksen jäsenenistä on saapuvilla. Päätökset tehdään yksinkertaisella äänten enemmistöllä, paitsi milloin nämä säännöt toisin määräävät. Äänten mennessä tasan ratkaisee puheenjohtajan ääni. Hallitus ottaa yhdistyksen sihteerin ja taloudenhoitajan joko keskuudestaan tai ulkopuolelta. Hallitus nimeää keskuudestaan kaksi työvaliokuntaa molempiin kaupunkikuntiin. Työvaliokunnilla on päätösoikeus omaa kuntaa koskeviin päätöksiin, jotka yhdistyksen hallitus vahvistaa.

Hallituksen jäsenten ja varajäsenten toimikausi on kalenterivuosi. (pitäisikö olla kaksi vuotta, josta puolet erovuorossa)

Syyskokouksessa valitaan yhdistykselle vuodeksi kerrallaan 2 toiminnantarkastajaa ja 2 varatoiminnantarkastajaa.

**7§ Yhdistyksen nimen kirjoittaminen**

Yhdistyksen nimen kirjoittavat puheenjohtaja tai varapuheenjohtaja, jompikumpi yhdessä sihteerin tai taloudenhoitajan kanssa sekä työvaliokuntien päättämä jäsen.

**8§ Yhdistyksen tilikausi**

Yhdistyksen tilikausi ja toimintavuosi on kalenterivuosi. Tilit on hallituksen jätettävä viimeistään kuukautta ennen kevätkokousta tilintarkastajille, joiden tulee palauttaa ne hallitukselle viimeistään kaksi viikkoa ennen kevätkokousta.

**9§ Yhdistyksen varsinaiset kokoukset**

Yhdistyksen kevätkokous pidetään tammi-maaliskuussa ja syyskokous syys- marraskuussa.

Yhdistyksen jäsenet kutsutaan näihin kokouksiin vähintään viikkoa ennen kokousta postitetulla kokouskutsulla tai ilmoituksella vähintään viikkoa ennen kokousta paikkakunnalla ilmestyvässä sanomalehdessä.

Kevätkokouksessa käsitellään seuraavat asiat:

1. valitaan kokoukselle puheenjohtaja, sihteeri ja kaksi pöytäkirjantarkastajaa
2. hyväksytään edellisen vuoden toimintakertomus.
3. käsitellään edellisen vuoden tilinpäätös ja tilintarkastajien siitä antama lausunto, sekä päätettään tilinpäätöksen vahvistamisesta ja vastuuvapauden myöntämisestä hallitukselle ja muille tilivelvollisille
4. Valitaan piirikokousedustajat sekä muiden tarpeelliseksi katsottujen järjestöjen kokousten edustajat
5. Käsitellään muut hallituksen tai jäsenten ehdottamat ja kokouskutsussa mainitut asiat.

Syyskokouksessa käsitellään seuraavat asiat:

1. Valitaan kokoukselle puheenjohtaja, sihteeri ja kaksi pöytäkirjantarkastajaa
2. Valitaan hallituksen puheenjohtaja.
3. Valitaan hallituksen jäsenet sekä varajäsenet
4. Määrätään jäsenmaksujen suuruus seuraavalle toimintavuodelle.
5. Valitaan tilintarkastajat ja heille varamiehet.
6. Vahvistetaan toimintasuunnitelma seuraavalle toimintavuodelle
7. Vahvistetaan tulo- ja menoarvio seuraavalle toimintavuodelle
8. Päätetään lehdistä, joissa kokouskutsu julkaistaan ja tavasta (sääntöjen puitteissa) jolla kokouksiin kutsutaan.
9. Käsitellään muut hallituksen tai jäsenten ehdottamat ja kokouskutsussa mainitut asiat.

**10§ Ylimääräinen kokous**

Tarpeen vaatiessa hallitus kutsuu yhdistyksen jäsenet ylimääräiseen kokoukseen 9§:ssä mainitulla tavalla, mikäli kokous niin päättää, hallitus katsoo sen tarpeelliseksi tai vähintään 1/10 äänioikeutetuista jäsenistä sitä kirjallisesti hallitukselta pyytää.

**11§ Ilmoittautumisvelvollisuus piirille**

Yhdistyksen sihteerin on lähetettävä pirille sen pyytämät tiedot ja kahtena kappaleena heti syyskokouksen jälkeen edellisen vuoden toimintakertomus ja ilmoitus yhdistyksen hallituksesta.

**12§ Sääntöjen muuttaminen**

Näiden sääntöjen muuttamista koskeva päätös on, ollakseen pätevä tehtävä yhdistyksen kokouksessa sen jälkeen, kun hallitus on asiaa käsitellyt. Päätös tulee voimaan, jos sitä on kannattanut vähintään kaksi kolmasosaa (2/3) äänestyksessä annetuista äänistä.

**13§ Yhdistyksen purkaminen**

Jos yhdistys puretaan tai lakkautetaan, käytetään sen varat viimeisen kokouksen päätöksen mukaisesti johonkin yhdistyksen päämääriä edistävään tarkoitukseen. Päätös yhdistyksen purkamisesta on pätevä vain siinä tapauksessa, että vähintään kolme neljäsosaa (3/4) annetuista äänistä on sitä kannattanut kahdessa toisiaan seuraavassa kokouksessa, joiden välillä on kulunut vähintään kaksi viikkoa. Jos yhdistys purkautuu tai lakkautetaan, on tehtävä ilmoitus piirille, Suomen luonnonsuojeluliitolle ja yhdistysrekisteriviranomaiselle.

**14§ Muuten noudatetaan yhdistyslain säännöksiä.**